Χρήστος Αρμάντο Γκέζος

Ο Χρήστος Αρμάντο Γκέζος (γεννημένος το 1988) είναι Έλληνας συγγραφέας και ποιητής. Γεννήθηκε από Έλληνες γονείς, στην Χιμάρα της Αλβανίας, και μεγάλωσε στην Σκάλα Λακωνίας, στην Ελλάδα. Για την ποιητική του συλλογή με τίτλο Ανεκπλήρωτοι Φόβοι, έλαβε το 2014 το Κρατικό Λογοτεχνικό Βραβείο Πρωτοεμφανιζόμενου Συγγραφέα. Έχει, επίσης, δημοσιεύσει ένα μυθιστόρημα, υπό τον τίτλο Η λάσπη.

Πρώτα χρόνια και εκπαίδευση 
Ο Γκέζος γεννήθηκε το 1988, στην Χιμάρα, στη Βόρεια Ήπειρο. Το 1991, και έπειτα από το άνοιγμα των ελληνοαλβανικών συνόρων που ακολούθησε της κατάρρευσης του κομμουνιστικού καθεστώτος στην Αλβανία, η οικογένειά του μετανάστευσε στην Ελλάδα, και πιο συγκεκριμένα στην Σκάλα Λακωνίας. Σπούδασε στο Εθνικό Μετσόβιο Πολυτεχνείο της Αθήνας ως Τοπογράφος Μηχανικός. Αυτό τον καιρό ζει στην Αθήνα.

Εργογραφία 
Ο Γκέζος ξεκίνησε την συγγραφή ποιημάτων και ιστοριών σε ηλικία 19 ετών. Το 2012 εξέδωσε το πρώτο του βιβλίο, μια ποιητική συλλογή με τίτλο Ανεκπλήρωτοι φόβοι, για την οποία και βραβεύτηκε στα Κρατικά Λογοτεχνικά Βραβεία της Ελλάδας το 2014 ως ο "Καλύτερος Πρωτοεμφανιζόμενος Συγγραφέας" της χρονιάς. Το 2014, εξέδωσε το πρώτο του μυθιστόρημα με τίτλο Η λάσπη, το οποίο συμπεριλήφθηκε μεταξύ των υποψηφιοτήτων του Αθηναϊκού Βραβείου Λογοτεχνίας, για το καλύτερο ελληνικό μυθιστόρημα του 2014.

Παραπομπές

Εξωτερικοί σύνδεσμοι 
 Ο Χρήστος Αρμάντο Γκέζος στο Goodreads
  Ο Χρήστος Αρμάντο Γκέζος στο BiblioNet

Βορειοηπειρώτες
Έλληνες ποιητές
Έλληνες μυθιστοριογράφοι
Απόφοιτοι Εθνικού Μετσόβιου Πολυτεχνείου